Dosu Joseph/guw-bj

Joseph Dosu (mɛxe nyí jiji to azán fɔtɔn-nukún-ɛnɛtɔ, osun cidókpótɔ, oxwe 1973 tɔn mɛ to Abuja) nyí bɔɔlu wletɔ ɖé to náijilia ɖayǐ.
Azɔ́n étɔn xɛ ogbɛ́ bɔɔlu xixo tɔn lɛ
Dosu gɔalɔ ná Julius Berger nádó ɖù to Agbahwinhwlɛn Bɔɔlu tɔn xe nyí náijilia FA Cup tɔn ji to Aboxwusun 1996 tɔn, to hwenuena é tɛnkpɔn bo wle bɔɔlu ganji sɔta Kastina Uniteɖ.
Azɔ́n étɔn wa taɖónákɔn to hwenuena nugbajɛmɛji aji Jim tɔn gbɛɖuhun tɔn ɖé jɔ dó e to Awɔnlin to 1997, é ɖibla kú to hwenɛnu. To hwenuena é ɖù to Agbahwinhwlɛn 1996 tɔn lɔ ji godo, é dóalowěmɛ nádó wle bɔɔlu ná bɔɔluxogbɛ Serie A Club Reggiana tɔn. é ma ko tindó kɔɖétɔn tangan ɖé to finɛ hwɛkpó bɔ nujijɔ ajiji tɔn lɔ dó zɔn bɔ é jo bɔɔlu xixo dó to oxwe konǔkunatɔn mɛvi nyínyi mɛ.
Azɔ́n étɔn to togodo
Ewɔ kɛɖɛ wɛ nyí bɔɔlu wletɔ xe nɔte dó otò étɔn mɛ to bɔɔlu xogbɛ étɔn lɛ mɛ, énɛ wɛ zɔn bɔ é dó nyí yiyizan to bɔɔlu xixo togodo tɔn xe náijilia yì lɛ mɛ, sɔ le é ma tlɛ dó numimɔ sɔ bɔɔluwletɔ awe xe kpó lɛ dó. To hwenuena é yí yɛyidógonamɛnu Sika tɔn ɖé to hwenue é ɖù to Agbahwinhwlɛn 1996 tɔn ji godo wɛ é sɔ vɔ wá yì ná Agbahwinhwlɛn atɔ́n ɖevo lɛ to Togodo ná náijilia. énɛlɛ wɛ ɖéxe wá aimɛ to Aboxwusun 1996 tɔn, xe mɛ SupTo hwenuena é yí yɛyidógonamɛnu Sika tɔn ɖé to hwenue é ɖù to Agbahwinhwlɛn 1996 tɔn ji godo wɛ é sɔ vɔ wá yì ná Agbahwinhwlɛn atɔ́n ɖevo lɛ to Togodo ná náijilia. énɛlɛ wɛ ɖéxe wá aimɛ to Aboxwusun 1996 tɔn, xe mɛ Super eagles lɛ xo Burkina Faso lɛ te kpó kɔɖétɔn 2 - 0 kpó to Awɔnlin. Bɔɔlu xixo xɛ xɔ́ntɔn (Frienɖly Match) ɖé wá aimɛ xɛ Morrocco to Awewesun 1996 tɔn, é wazɔn ganji to finɛ bo hɛn náijilia yì Kenya to Osun tintan Oxwe 1997 tɔn mɛ. Bɔɔlu xixo xɛ Kenya éxe wɛ nyí azɔ̌n godo tɔn xe é wà ná náijilia.
Azɔ́n bɔɔlu kplɔ́nmɛ tɔn étɔn
E bɛ azɔ̌n bɔɔlu kpinkplɔ́nmɛ tɔn étɔn jɛeji to 2009. é nyí ogán ná nukplɔ́nmɛtɔ bɔɔlu tɔn lɛ to Lagos Based Westerlo Football Academy.

Nuɖɔnamɛ dógɔ lɛ